Muhammad as-Sanjiy. (Abu Tohir) Muhammad ibn Abdulloh ibn Abu Sahl ibn Abu Talha al-Marvaziy as-Sanjiy ash-Shofiʼiy (hijriy 463-yil yoki bundan biroz ilgariroq (milodiy 1071-yil)da Katta Sanj qishlog‘ida tavallud topib, hijriy 548-yil shavvol oyining 29-sanasi (milodiy 1153-yil)da vafot etgan) — muhaddis, hofiz va notiq bo‘lgan. Xuroson, Iroq, Isfahon va Hijozdagi ko‘plab halqalarda tahsil olgan. Ko‘p asarlar yozgan, ko‘p maʼlumotlarni jamlab, ularni tasnif qilgan.